Luettelo Suomen rekisteröidyistä uskonnollisista yhdyskunnista
Suomessa oli vuoden 2016 lopussa 124 itsenäistä rekisteröityä uskonnollista yhdyskuntaa. Luettelossa on niistä 111. Luettelon rekisteröintivuosi on se vuosi, jolloin uskontokunta on virallisesti järjestäytynyt uskonnolliseksi yhdyskunnaksi. Suunta-sarake perustuu joko yhdyskunnan nimestä ilmenevään uskontosuuntaan tai milloin se ei ole selvää, "Uskonnot Suomessa" -hankkeen luokitteluun.
Anglikaaninen kirkko
Suomen evankelis-luterilaisella kirkolla on ehtoollisyhteys Britannian ja Irlannin anglikaanisten kirkkojen kanssa (Porvoon sopimus, 1996). Suomessa anglikaaninen kirkko toimii rekisteröityneenä uskonnollisena yhdyskuntana nimellä The Anglican Church in Finland. Kirkolla oli 138 rekisteröityä jäsentä vuonna 2014. Sillä on toimintaa Helsingin tuomiokirkossa ja Agricolan kirkossa.